
Fønix  er  udkommet  på  skrift  siden  1976.  Men  tiderne  skifter,  sæder 
forgår  og  portoen  stiger. 

Vi  har  derfor  besluttet  at  lægge  om  til  digitalt  tidsskrift.  Fønix  vil 
fremover  udkomme  digitalt  på  www.foenixl976.dk. 

Vi  lægger  artikler  ud  løbende  med  fortløbende  paginering  for 
hver  årgang.  Artiklerne  kan  både  læses  på  hjemmesiden  og  for  de 
læsere,  som  stadig  foretrækker  at  læse  på  papir,  downloades  som 
smukt  opsatte,  printbare  pdf-filer,  som  vil  være  direkte  søgbare 
igennem  Det  Kongelige  Biblioteks  artikeldatabase.  De  opsatte 
artikler  vil  på  den  måde  kunne  læses  hvor  som  helst  på  for  eksempel 
telefonen,  kindle  og  tablet. 

Således  vil  Fønix  fra  nu  af  være  frit  tilgængeligt  for  alle. 

Dog  er  ikke  alt  ændret:  Fønix  bringer  fortsat  essayistiske  artikler 
på  et  højt  fagligt  niveau.  Fønix  dækker  området  mellem  teologi  og 
humaniora  med  artikler  om  teologi,  filosofi,  kirke,  musik,  historie  og 
litteratur. 

Udover  artiklerne  på  hjemmesiden  søsætter  vi  en  Fønix- 
skriftserie,  Palme-serien,  til  udgivelser  af  bidrag  af  boglængde, 
antologier  om  forskellige  emner,  oversættelser  og  så  videre. 

Redaktionen  modtager  med  glæde  bidrag  og  forespørgsler  af  alle 
slags:  Anmeldelser,  indlæg,  kortere  såvel  som  længere  artikler  og 
mindre  bogmanuskripter.  Redaktionen  kan  kontaktes  på 
red@foenix 1 976 .dk. 

Fønix  glæder  sig  til  at  sprede  sine  vinger  på  den  nye 
onlineplatform.  Allerede  nu  ligger  der  artikler  om  Heidegger,  Jakob 
Knudsen  og  åndelig  erfaring  samt  en  boganmeldelse.  I vente  er 
blandt  andet  oversættelser  af  Martin  Luther  og  Hans  Denck, 
erindringer  af  Eline  Boisen.  Artiklerne  udgives  løbende  på 
hjemmesiden. 

God  læselyst ! 

